****

**ОСНОВНА ШКОЛА „ДОСИТЕЈ ОБРАДОВИЋ“**

**ФАРКАЖДИН**

**ИЗМЕНЕ И ДОПУНЕ СТАТУТА**

**Фаркаждин, 2025. године**

 На основу члана 119. став 1. тачка 1), у вези са чланом 100. Закона о основама система образовања и васпитања („Службени гласник РС“, бр. 88/2017, 27/2018. – др. закони, 10/2019, 6/2020, 129/2021, 92/2023 и 19/2025), члана 19. Закона о изменама и допунама Закона о основама система образовања и васпитања („Службени гласник РС“, бр. 19/2025) и чланова 27. – 30. Пословника о раду Школског одбора Основне школе „Доситеј Обрадовић“ у Фаркаждину, бр. 730 од 04.11.2024. године, на седници одржаној дана 27.06.2025. године, Школски одбор Основне школе „Доситеј Обрадовић“ у Фаркаждину донео је

**ИЗМЕНЕ И ДОПУНЕ СТАТУТА**

**Основне школе „Доситеј Обрадовић“ у Фаркаждину**

Члан 1.

 У Статуту Основне школе „Доситеј Обрадовић“ у Фаркаждину, број 272 од 26.04.2024. године, у члану 31. назив изнад члана мења се и гласи:

 „Обавезни и изборни предмети и активности.“

 У ставу 1. речи „обавезни предмети и изборни програми“ замењују се речима „обавезни и изборни предмети“.

Члан 2.

 У члану 33. у ставу 1. тачка 1) речи: „обавезних предмета и изборних програма” замењују се речима: „обавезних и изборних предмета”.

У тачки 2) и 3) речи: „предметима, програмима и активностима” замењују се речима: „предметима и активностима”.

После става 1. додаје се нови став 2. који гласи:

„Планови наставе и учења у основном образовању и васпитању садрже и слободне наставне активности.”

У досадашњем ставу 2. који постаје став 3. тачка 2) мења се и гласи:

„2) циљеве учења обавезних и изборних предмета и активности по разредима;”.

Члан 3.

У члану 34. став 4. у тачки 4) речи: „изборне програме” замењују се речима: „изборне предмете”.

Члан 4.

У члану 38. став 10. речи: „изборних програма” замењују се речима: „изборних предмета”.

Члан 5.

У члану 40. став 2. речи: „изборних програма” замењују се речима: „изборних предмета”.

У ставу 3. речи: „изборног програма” замењују се речима: „изборног предмета”.

Члан 6.

У члану 77. став 10 – 11. речи: „изборног програма”, замењују се речима: „изборног предмета”.

У ставу 14. речи: „изборног програма”, замењују се речима: „изборног предмета”, а речи: „изборних програма”, замењују се речима: „изборних предмета”.

Члан 7.

У члану 78. у ставу 2. и 7, речи: „изборних програма”, замењују се речима: „изборних предмета”.

У ставу 3. речи: „изборног програма”, замењују се речима: „изборног предмета”.

Став 5. мења се и гласи:

„Успех ученика из изборних предмета и активности оцењује се описно и то: истиче се, добар и задовољава, осим из изборног предмета други страни језик који се оцењује бројчано и то бројчаном оценом из става 4. овог члана”.

У ставу 9. речи: „из обавезних предмета и из изборних програма” замењују се речима: „из обавезних и изборних предмета”.

Став 11. мења се и гласи:

„Закључна оцена из изборних предмета и активности је описна и то: истиче се, добар и задовољава и не утиче на општи успех ученика, осим из изборног предмета други страни језик који се оцењује бројчано и закључна оцена утиче на општи успех ученика.”

У ставу 15. речи: „обавезног предмета, изборног програма” замењују се речима: „обавезног и изборног предмета”.

Став 17. мења се и гласи:

„Ученику који није оцењен најмање четири пута из обавезног предмета и изборног предмета други страни језик у току полугодишта, односно најмање два пута у току полугодишта уколико је недељни фонд обавезног и изборног предмета и активности један час, не може да се утврди закључна оцена.”

Члан 8.

 У члану 79. став 3. мења се и гласи:

„Општи успех ученика од другог до осмог разреда утврђује се на крају првог и другог полугодишта на основу аритметичке средине закључних прелазних бројчаних оцена из обавезних предмета и из изборног предмета други страни језик, као и оцене из владања почев од другог разреда.”

 Став 5. брише се.

Члан 9.

У члану 80. став 8. речи: „обавезног предмета, изборних програма” замењују се речима: „обавезног и изборног предмета”.

Члан 10.

Члан 87. мења се и гласи:

„Разредни испит

Члан 87.

Разредни испит полаже ученик који није оцењен из једног или више предмета, изборног предмета или активности.

Ученик може бити неоцењен из обавезног и изборног предмета и активности уколико није похађао наставу више од трећине укупног годишњег броја часова тог обавезног и изборног предмета и активности и уколико се оцењивањем утврди да није достигао образовне стандарде на основном нивоу.

Ученик који на разредном испиту добије једну или две недовољне оцене, као и ученик који није приступио полагању разредног испита из једног или два обавезна и изборна предмета и активности полаже поправни испит.

Ученик који на разредном испиту добије недовољну оцену из више од два обавезна предмета, укључујући и изборни предмет други страни језик, или који не приступи полагању разредног испита из више од два обавезна и изборна предмета и активности, понавља разред, у складу са законом.”

Члан 11.

У члану 88. став 1. мења се и гласи:

„Поправни испит полаже ученик од четвртог до осмог разреда који на крају другог полугодишта има до две недовољне закључне бројчане оцене из обавезних предмета или из једног обавезног предмета и изборног предмета други страни језик.”

Став 6. мења се и гласи:

„Ученик осмог, односно завршног разреда који има више од две недовољне закључне бројчане оцене или не положи поправни испит не понавља разред, већ завршава започето образовање и васпитање у истој школи полагањем испита из обавезног предмета, односно изборног предмета други страни језик из којег има недовољну оцену, у складу са законом.”

Члан 12.

У члану 93. став 1. тач. 1) и 2) и ст. 2, 3, 5. и 9. речи: „изборног програма”, замењују се речима: „изборног предмета”.

Члан 13.

У члану 137. став 1. после тачке 5) додаје се тачка 6) која гласи:

„6) има сагласност надлежног органа традиционалне цркве или верске заједнице којој припада за извођење верске наставе у основној школи ‒ за пријем на послове наставника верске наставе.”

После става 2. додаје се нови став 3. који гласи:

„Ако надлежни орган традиционалне цркве или верске заједнице повуче сагласност из става 1. тачка 6) овог члана из разлога што наставник верске наставе својим активностима, ставовима и понашањем подрива углед традиционалне цркве или верске заједнице, односно учи и поступа супротно учењу, ставовима, моралу и вредностима које заступа традиционална црква, односно верска заједница којој припада, даном достављања Школи образложеног акта о повлачењу сагласности наставнику верске наставе престаје радни однос.”

У досадашњем ставу 3. који постаје став 4. речи: „тачка 2)” замењују се речима: „тачка 2) и 6)”.

Члан 14.

У члану 138. став 6. мења се и гласи:

„Пријем у радни однос у Школи врши се на основу преузимања запосленог са листе запослених за чијим радом је у потпуности или делимично престала потреба и запослених који су засновали радни однос са непуним радним временом (у даљем тексту: преузимање са листе), као и на основу преузимања запосленог који није на листи или конкурса ако се није могло извршити преузимање.”

У ставу 7. речи: „може бити преузет”, замењују се речима: „остварује право да буде преузет”.

После става 9. додаје се став 10. који гласи:

„Одредбе овог члана примењују се на наставнике верске наставе уз сагласност надлежног органа традиционалне цркве или верске заједнице.”

Досадашњи став 10. постаје став 11.

Члан 15.

У члану 139. после става 9. додаје се став 10. који гласи:

„Одредбе овог члана примењују се на наставнике верске наставе.”

Члан 16.

У члану 140. после става 13. додају се нови став 14. и 15. који гласе:

„На конкурсу за пријем у радни однос на неодређено време за извођење верске наставе може да учествује лице које се налази на листи наставника верске наставе и које испуњава услове из члана 137. и члана 149. став 1. Статута.

Листу наставника верске наставе, на предлог традиционалних цркава и верских заједница, утврђује министар.”

Члан 17.

У члану 141. став 4. брише се.

У досадашњем ставу 5. који постаје став 4. речи: „за сваку школску годину” бришу се.

У досадашњем ставу 6. који постаје став 5. речи: „на 12 месеци за сваку школску годину,“ замењују се речима: „до истека текуће школске године, односно до повратка одсутног наставника.”

Досадашњи став 7‒ 9. постаје став 6 ‒ 8.

После досадашњег става 9. који постаје став 8. додаје се став 9. који гласи:

„Радни однос на одређено време наставника верске наставе престаје пре истека времена на које је заснован ако надлежни орган традиционалне цркве или верске заједнице повуче сагласност за извођење верске наставе из разлога наведених у члану 137. став 3. Статута.”

Члан 18.

У члану 151. став 14. речи: „наставника, васпитача и стручног сарадника који има лиценцу”, замењују се речју: „ментора”.

После става 15. додаје се нови став 16. који гласи:

„Ако се уговор из става 15. овог члана Статута закључује ради припреме за извођење верске наставе, приправник – стажиста мора имати сагласност надлежног органа традиционалне цркве или верске заједнице којој припада за закључење уговора.”

Досадашњи став 16 ‒18. постају став 17.‒19.

После досадашњег става 18. који постаје став 19. додаје се став 20. који гласи:

„Уговор о стручном усавршавању приправника – стажисте из става 16. овог члана Статута престаје пре истека времена на које је закључен ако надлежни орган традиционалне цркве или верске заједнице повуче сагласност дату на тај уговор из разлога наведених у члану 137. став 3. Статута.”

Члан 19.

У члану 153. после става 8. додаје се став 9. који гласи:

„Облике стручног усавршавања, програме сталног стручног усавршавања, садржај портфолија, начин организовања и друга питања од значаја за стручно усавршавање наставника верске наставе Министар прописује на предлог органа надлежног за послове односа са црквама и верским заједницама, по прибављеном мишљењу традиционалних цркава и верских заједница и Завода за унапређивање образовања и васпитања.”

Члан 20.

 У члану 154. став 4. тачка 3) речи „пет радних дана“ замењују се речима „три радна дана“.

Члан 21.

 У члану 158. став 1. тачка 16) речи „Законом о високом образовању („Службени гласник РС”, бр. 76/05, 100/07, 97/08, 44/10, 93/12, 89/13, 99/14)“ замењују се речима „Законом о високом образовању („Службени гласник РС”, бр. 88/2017, 73/2018, 27/2018-др. закон, 67/2019, 6/2020-др. закони, 11/2021-аутентично тумачење, 67/2021, 67/2021-др.закон и 76/2023)“.

 У ставу 1. после тачке 16) додаје се тачка 17) која гласи:

 „вантелесне оплодње и инсеменације – 3 радна дана.“

 После додате тачке 17) додаје се тачка 18) која гласи:

 „смрти крвног сродника без обзира на степен крвног сродства и тазбинског сродника до другог степена сродства – 1 радни дан.“

 У ставу 2) тачка 2) речи „два узастопна дана“ замењују се речима „три узастопна дана“.

Члан 22.

 У члану 159. став 1. тачка 2) речи „Законом о високом образовању („Службени гласник РС”, бр. 76/05, 100/07, 97/08, 44/10, 93/12, 89/13, 99/14)“ замењују се речима „Законом о високом образовању („Службени гласник РС”, бр. 88/2017, 73/2018, 27/2018-др. закон, 67/2019, 6/2020-др. закони, 11/2021-аутентично тумачење, 67/2021, 67/2021-др.закон и 76/2023)“.

Члан 23.

 У члану 168. став 1. после тачке 4) додаје се тачка 5) која гласи:

 „за координаторе задужене за електронску евиденцију образовно-васпитног рада.“

 После става 1. додаје се нови став 2. који гласи:

 „Додатак на плату из става 1. тачка 5) овог члана Статута утврдиће се прописима којима се дефинише финансирање установе.“

 Досадашњи став 2. и 3. сада постају став 3. и 4.

Члан 24.

 У члану 169. након става 4. додаје се став 5. који гласи:

 „Запослени има право на накнаду плате за време одсуствовања са рада преко 30 дана због привремене спречености за рад, у висини од 100% просечне плате у претходних 12 месеци пре месеца у ком је наступила привремена спреченост за рад проузрокована малигним обољењем.“

 После додатог става 5. додаје се став 6. који гласи:

 „Исплата накнаде плате из става 5. овог члана Статута врши се из средстава обавезног здравственог осигурања до законом прописане висине накнаде плате (65%), а из средстава Школе као послодавца преостали износ до висине од 100% основа за исплату накнаде.“

Члан 25.

 Члан 172. мења се и гласи:

 „Солидарна помоћ

 Члан 172.

 Школа је дужна да запосленом, по основу солидарности, исплати помоћ у случају:

1)дуже или теже болести запосленог или члана његове уже породице или теже повреде запосленог;

2)набавке медицинско-техничких помагала и апарата за рехабилитацију запосленог или члана његове уже породице;

3)здравствене рехабилитације запосленог;

4)настанка теже инвалидности запосленог;

5)набавке лекова за запосленог или члана уже породице;

6)поступка вантелесне оплодње;

7)помоћ члановима уже породице за случај смрти запосленог и запосленом за случај смрти члана уже породице, у висини трошкова сахране према приложеним рачунима до неопорезивог износа;

8)рођења или усвојења детета запосленог – у висини месечне просечне зараде без пореза и доприноса у Републици Србији према последњем објављеном податку РЗЗС;

9)штете настале услед елементарних непогода или несрећним случајем (пожар, поплава, бујица, земљотрес, клизишта и сл.), у породичном домаћинству у коме живи запослени, уколико штета није надокнађена из одговарајућег осигурања – у висини месечне просечне зараде без пореза и доприноса у Републици Србији према последњем објављеном податку РЗЗС.

Дужа или тежа болест, односно тежа повреда у смислу става 1. тачка 1) овог члана Статута постоји ако је запослени због спречености за рад услед болести, односно повреде, био одсутан са рада најмање 30 дана непрекидно. Исплата солидарне помоћи за случај дуже или теже болести члана уже породице запосленог из става 1. тачка 1) овог члана Статута није условљена одсуством са рада запосленог у трајању од најмање 30 дана непрекидно.

Право на солидарну помоћ у случајевима утврђеним у ставу 1. тачка 2) и 5) овог члана Статута остварује се у складу са правилником о медицинско техничким помагалима и признаје се уколико право на медицинско техничка помагала, апарате за рехабилитацију, лекове и др. није остварено у складу са другим прописима из области обавезног социјалног осигурања, борачко-инвалидске заштите и другим прописима.

Солидарна помоћ у току године, у случајевима утврђеним у ставу 1. тачка 2) и 5) овог члана Статута признаје се на основу уредне документације и приложених рачуна, а највише до висине два неопорезива износа у складу са законом о порезу на доходак грађана.

Члановима уже породице у смислу овог члана, сматрају се брачни или ванбрачни партнер, деца, родитељи, усвојилац и усвојеник запосленог.

Солидарна помоћ у току године, у случајевима утврђеним у ставу 1. тачка 1) и тачка 3) и 4) овог члана Статута признаје се на основу уредне документације, у висини два неопорезива износа у складу са законом о порезу на доходак грађана.

Солидарна помоћ у случају утврђеним у ставу 1. тачка 6) овог члана Статута признаје се на основу уредне документације, у висини просечне месечне зараде без пореза и доприноса у Републици Србији према последњем објављеном податку РЗЗС, једном у календарској години под условом да запослена испуњава прописане критеријуме и да су исцрпљене све могућности остваривања овог права у поступку код органа надлежног за здравствено осигурање, покрајинске и локалне власти.

У случају да су оба родитеља запослена у установи, право из става 1. тачка 8) овог члана Статута остварује мајка детета.

У случају да је више чланова уже породице запослено у установи, право на солидарну помоћ за члана уже породице из става 1. тачка 1), 2) и 5) и за штету из става 1. тачка 9) овог члана Статута остварује један запослени.

Члан 26.

У члану 186. став 7. речи: „обавезним предметима и изборним програмима” замењују се речима: „обавезним и изборним предметима”.

Члан 27.

У члану 187. речи: „наставних предмета, изборних програма” замењују се речима: „обавезних и изборних предмета”.

Члан 28.

У члану 189. речи: „подели предмета, изборних програма” замењују се речима: „подели обавезних и изборних предмета”.

Члан 29.

Одредба члана 12. ових измена и допуна Статута примењује се почев од школске 2025/2026. године.

Члан 30.

Школа ће у року од шест месеци од дана ступања на снагу ових измена и допуна Статута усагласити постојеће или донети нове опште акте, усклађене са овим изменам и допунама Статутом и Законом.

Члан 31.

 Ове измене и допуне Статут ступају на снагу осмог дана од дана објављивања на огласној табли Школе.

У Фаркаждину, 27.06.2025. године

 **Председник Школског одбора**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Борислава Ивков**

\* Ове измене и допуне Статута објављене су на огласној табли Школе 27.06.2025. године

 Секретар Школе

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Стеван Џелетовић